b"\n_START_ARTICLE_\nHabitatge a la carretera de Castelldefels, 23\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici entre mitgeres de planta baixa, pis i terrat. Les obertures s\xc3\xb3n distribu\xc3\xafdes de manera sim\xc3\xa8trica a la fa\xc3\xa7ana principal. Consta de z\xc3\xb2col de pedra i obertures amb llinda i brancals de pedra. Al pis les obertures s\xc3\xb3n balcons, ornats per motllura de front\xc3\xb3 rectangular amb motius florals i amb barana de ferro forjat. Les carteles, sota la cornisa, presenten treball de filigrana i decoraci\xc3\xb3 floral. La barana del terrat \xc3\xa9s de pedra artificial i mostra una decoraci\xc3\xb3 repetitiva a base de fulles. El terrat \xc3\xa9s de tipus catal\xc3\xa0."